aerogel
Store norske leksikon,Realfag,Kjemi,Uorganisk kjemi
Aerogel er et lette, faste stoffer som dannes ved å erstatte væsken i en gel med luft. Aerogel kan lages av flere ulike stoffer, blant annet av karbon og silisiumdioksid. Aerogel isolerer flere ganger bedre enn vanlig veggisolasjon.
Aerogel av silisiumdioksid er et transparent og ekstremt lett, porøst og varmeisolerende materiale med en åpen amorf struktur med porer på ca. 50 nanometers størrelse. Aerogel av silisiumdioksid slipper nesten alt lys gjennom, men sprer lyset så det er ikke gjennomsiktig. Anvendelser Aerogel er nå så rimelig at dagslyspaneler med aerogel har blitt tatt i bruk i privatboliger og offentlige bygg. Det kan også tenkes brukt som isolasjon i solfangere, ovnsvinduer og andre vinduer hvor man ikke har behov for utsikt. Aerogel kan tilsettes murmørtel og brukes til etterisolering av hus. Det benyttes også innen elementærpartikkelforskning og romvirksomhet.Den letteste aerogelen som er laget består av 99,8 % luft og er kalt frostrøyk på grunn av fargen. Les mer i Store norske leksikon gel